കരിപ്പൂര് വിമാനാപകടത്തിന് ഒരാണ്ട്: വേദനമാറാതെ നിസാമുദ്ദീനും മുഹമ്മദ് മുസ്തഫയും നഷ്ടപരിഹാരത്തിനായി കാത്തിരിപ്പ് നീളുന്നു ചെര്പ്പുളശ്ശേരി: കരിപ്പൂര് വിമാന ദുരന്തം നടന്ന് ഇന്നേക്ക് ഒരാണ്ട് തികയുമ്ബോഴും അപകടത്തിന്റെ നടുക്കത്തിലും വേദനയിലുമാണ് മുണ്ടക്കോട്ടുകുര്ശ്ശി മോളൂര് വട്ടപറമ്ബില് വീട്ടില് നിസാമുദ്ദീനും 22, മോളൂര് ചോലക്കുന്നത്ത് വീട്ടില് മുഹമ്മദ് മുസ്തഫയും 28. അപകടത്തില്പ്പെട്ട എയര് ഇന്ത്യ എക്സ്പ്രസിലെ യാത്രക്കാരായിരുന്നു ഇരുവരും. നിസാമുദ്ദീനും ഇളയ സഹോദരന് മുഹമ്മദ് റിയാസും, മുഹമ്മദ് മുസ്തഫയും ഒരേ സീറ്റിലിരുന്നാണ് യാത്ര ചെയ്തിരുന്നത്. അപകടത്തില് മുഹമ്മദ് റിയാസ് സംഭവസ്ഥലത്തുവച്ചു തന്നെ മരിച്ചു. വിമാനത്തിന്റെ ലാന്റിംഗ് മഴയെ തുടര്ന്ന് പറഞ്ഞ സമയത്തിലും അല്പ്പം വൈകിയെങ്കിലും അപകട മുന്നറിയിപ്പൊന്നും നല്കിയിരുന്നില്ലെന്ന് നിസാമുദ്ദീനും മുഹമ്മദ് മുസ്തഫയും പറയുന്നു. അപകടമുണ്ടായ ഉടനെ ബോധം നഷ്ടമായ ഇവര്ക്ക് പിന്നീട് നടന്നതൊന്നും ഇപ്പോഴും ഓര്ത്തെടുക്കാന് കഴിയുന്നില്ല. ഒരാഴ്ച കഴിഞ്ഞാണ് ബോധം തിരിച്ചു കിട്ടിയതെന്ന് മുഹമ്മദ് മുസ്തഫ പറയുന്നു. സഹോദരന്റെ മരണംപോലും അറിഞ്ഞിരുന്നില്ല. ഓര്ക്കുമ്ബോള് ഇന്നും പേടിയാണെന്നും ഇപ്പോഴും ഉറക്കത്തില് ഞെട്ടിയുണരാറുണ്ടെന്നും നിസാമുദ്ദീന് പറയുന്നു. അപകടത്തില് രണ്ടു കൈയ്യും കാലും ഒടിഞ്ഞ മുഹമ്മദ് മുസ്തഫക്ക് ഇപ്പോഴും നടക്കാന് പരസഹായം വേണം. നിസാമുദ്ദീന്റെ കൈയ്യിലെ ഞെരമ്ബിലും വലതുകാലിലുമായിരുന്നു പൊട്ടല്. ചികിത്സയ്ക്ക് ഇന്ഷ്വറന്സ് പരിരക്ഷ കിട്ടിയതൊഴിച്ചാല് പരിക്കേറ്റ തങ്ങള്ക്ക് വിമാന കമ്ബനിയില് നിന്നോ കേന്ദ്ര സംസ്ഥാന സര്ക്കാര് പ്രഖ്യാപിച്ച ധനസഹായങ്ങളൊന്നും ലഭ്യമായിട്ടില്ലെന്ന് ഇരുവരും പറഞ്ഞു. അപകടത്തെ തുടര്ന്ന് ജോലിക്കുപോകാന് കഴിയാതായതും കൊവിഡും വലിയ പ്രതിസന്ധിസൃഷ്ടിച്ചു. വിമാന കമ്ബനിയുമായി ചര്ച്ചകള് നടന്നുവരുന്നുണ്ടെന്നും നഷ്ടപരിഹാരം വേഗത്തില് ലഭ്യമാക്കാന് സര്ക്കാര് തലത്തില് കൂടി ഇടപെടല് ആവശ്യമാണെന്നും ഇവര് പറയുന്നു. ഭാര്യയും രണ്ടുമക്കളും ഉപ്പയും ഉമ്മയും അടങ്ങുന്നതാണ് മുഹമ്മദ് മുസ്തഫയുടെ കുടുംബം. നിസാമുദ്ദീന് ഭാര്യയും ഒരു കുട്ടിയുണ്ട്. അല് ഐനില് ഡിസൈനറായി ജോലി ചെയ്തു വരികയായിരുന്നു നിസാമുദ്ദീന്. മുഹമ്മദ് മുസ്തഫക്ക് റസ്റ്റോറന്റിലായിരുന്നു ജോലി. അപകടത്തില് തലനാരിഴക്ക് ജീവന് തിരിച്ചുകിട്ടിയെങ്കിലും ദുരന്തം നടന്ന് ഒരാണ്ടു തികയുമ്ബോഴും നഷ്ടപരിഹാരം പോലും ലഭിക്കാതെ വേദനയും കടിച്ചമര്ത്തി തന്നെയാണ് ഇവരുടെ ജീവിതം.